**แบบประเมินกลางเพื่อใช้เป็นเครื่องมือวัดทักษะสมรรถนะของนิสิต คณะวิทยาศาสตร์**

**อ้างอิงมาจากแบบประเมินวัดทักษะสมรรถนะของนิสิต มหาวิทยาลัยศรีนครินทรวิโรฒ**

**คำชี้แจง : เกณฑ์การให้คะแนนมีความหมาย ดังนี้**

5  คะแนน        หมายถึง          ข้อความนั้นตรงกับพฤติกรรมที่นิสิตแสดงออกมากที่สุด

4  คะแนน        หมายถึง          ข้อความนั้นตรงกับพฤติกรรมที่นิสิตแสดงออกมาก

3  คะแนน        หมายถึง          ข้อความนั้นตรงกับพฤติกรรมที่นิสิตแสดงออกปานกลาง

2  คะแนน        หมายถึง          ข้อความนั้นตรงกับพฤติกรรมที่นิสิตแสดงออกน้อย

1  คะแนน        หมายถึง          ข้อความนั้นตรงกับพฤติกรรมที่นิสิตแสดงออกน้อยที่สุด

----------------------------------------------------------------------------------------------------------

**ด้านที่ 1 ทักษะด้านภาษาและการสื่อสาร • Communication and Language Literacy  (ทักษะจำเป็นของนิสิตคณะวิทยาศาสตร์)**

**นิยาม :** การพัฒนานิสิตให้มีทักษะในการสื่อสารทั้งในการสื่อสารระหว่างบุคคลการสื่อสารในที่สาธารณะ ตลอดจนการสื่อสารในระบบโซเชียลมีเดียต่าง ๆ ให้เกิดประสิทธิภาพมากยิ่งขึ้น เพื่อประโยชน์สูงสุดในการสื่อสาร การปฏิบัติงาน และการทำงานร่วมกัน หรือใช้เพื่อพัฒนากระบวนการทำงาน หรือระบบงานในองค์กรให้มีความทันสมัยและมีประสิทธิภาพ

**ประเด็นคำถาม**

1. ฉันสามารถพูดถ่ายทอดหรือแสดงความคิดเห็นให้ผู้อื่นเข้าใจได้อย่างเหมาะสมกับสถานการณ์
2. ฉันสามารถเขียนถ่ายทอดหรือแสดงความคิดเห็นให้พูดอื่นเข้าใจได้อย่างเหมาะสมกับสถานการณ์
3. ฉันสามารถพูดโน้มน้าวหรือเจรจาต่อรองในสถานการณ์ต่าง ๆ โดยหาเหตุผลมาอ้างอิงได้
4. ฉันพิจารณาไตร่ตรองข้อมูลโซเชียลมีเดียได้อย่างมีวิจารณญาณก่อนตัดสินใจเชื่อ
5. ฉันสามารถสื่อสารกับเพื่อนขณะทำงานกลุ่มร่วมกันจนสามารถทำงานได้สำเร็จตามเป้าหมาย

**ด้านที่ 2 ทักษะการรับรู้โลกดิจิทัล และนวัตกรรม • Digital and Innovative Literacy**

**นิยาม:** การพัฒนานิสิตให้มีทักษะในการนำเครื่องมืออุปกรณ์ และเทคโนโลยีดิจิทัลที่มีอยู่ในปัจจุบัน อาทิคอมพิวเตอร์ โทรศัพท์ แทปเลต โปรแกรมคอมพิวเตอร์ และสื่อออนไลน์ มาใช้ให้เกิดประโยชน์สูงสุด ในการสื่อสาร การปฏิบัติงาน และการทำงานร่วมกัน หรือใช้เพื่อพัฒนากระบวนการทำงาน หรือระบบงานในองค์กรให้มีความทันสมัยและมีประสิทธิภาพ

โดยครอบคลุมความสามารถ 4 มิติ คือ การใช้ (Use), ความเข้าใจ (Understand), การสร้าง (Create) และการเข้าถึง (Access) เทคโนโลยีดิจิทัลได้อย่างมีประสิทธิภาพ

**ประเด็นคำถาม**

1. ฉันสามารถเลือกใช้เทคโนโลยีหรือสื่อดิจิทัลต่าง ๆ ในการทำงานและนำเสนอผลงานได้ตรงกับเป้าหมายที่ต้องการ
2. ฉันสามารถเลือกใช้เทคโนโลยีดิจิทัลในการรับและส่งสารที่เป็นประโยชน์ตามวัตถุประสงค์ที่ต้องการ
3. ฉันสามารถเลือกใช้เทคโนโลยีดิจิทัล โดยคำนึงถึงความถูกต้องเหมาะสมและไม่ทำให้ผู้อื่นเดือดร้อน
4. ฉันสามารถประยุกต์ใช้เทคโนโลยีในการพัฒนาหรือสร้างนวัตกรรมได้

**ด้านที่ 3 ทักษะการบริหารการเงิน หรือการเป็นผู้ประกอบการ • Financial and Entrepreneurial Literacy**

**นิยาม :** การพัฒนานิสิตให้มีความรู้ความเข้าใจเกี่ยวกับผลิตภัณฑ์ทางการเงิน สามารถวางแผนและบริหารจัดการเงินได้อย่างมีประสิทธิภาพทั้งในด้านการใช้จ่าย การเก็บออม และการจัดการหนี้สิน ซึ่งจะเป็นภูมิคุ้มกันทางการเงินที่สำคัญที่จะช่วยเพิ่มพูนความมั่งคั่งในการพัฒนาคุณภาพชีวิตของตนเองและครอบครัว สามารถรับมือกับความท้าทายต่าง ๆ ได้อย่างมั่นคง เช่น การบริหารจัดการหนี้ให้เหมาะกับความสามารถของตน

รวมทั้งสามารถตัดสินใจอย่างมีประสิทธิผลที่ตอบสนองความหลากหลายของบริบททางการเงินเพื่อปรับปรุงความอยู่ดีมีสุขทางการเงินของปัจเจกและสังคม และช่วยให้สามารถมีส่วนร่วมในธุรกิจของระบบเศรษฐกิจได้อย่างมีประสิทธิภาพ นำไปสู่ความเป็นอยู่ที่ดีอย่างยั่งยืนของประชาชนและเสถียรภาพทางเศรษฐกิจของประเทศต่อไป

**ประเด็นคำถาม**

1. ฉันมีความรู้เกี่ยวกับด้านการเงินต่าง ๆ เช่น การลงทุน กองทุน หุ้น ฯลฯ
2. ฉันสามารถวางแผนและการบริหารจัดการการเงินให้เกิดประโยชน์สูงสุด
3. ฉันสามารถนำความรู้การเป็นผู้ประกอบการที่หลากหลายไปพัฒนาต่อยอดเป็นผู้ประกอบการได้
4. ฉันมีความรู้ในการพัฒนาธุรกิจในฐานะผู้ประกอบการเบื้องต้น และความเข้าใจในการบริหารจัดการธุรกิจในมิติต่าง ๆ

**ด้านที่ 4 ทักษะการส่งเสริมสุขภาวะทางกาย ทางใจ • Health Literacy**

 **นิยาม:** การพัฒนาศักยภาพความเข้าใจขั้นพื้นฐานเกี่ยวกับภาวะสุขภาพอนามัย และสามารถนำไปใช้ ในการดำเนินชีวิต พัฒนาคุณภาพชีวิต ดำรงตนให้เป็นผู้ที่มีสุขภาวะที่ดี และเหมาะสมกับบุคคล

เข้าใจถึงวิธีการป้องกัน การแก้ไข การส่งเสริมสุขภาวะอนามัย ปฏิบัติตนให้ห่างไกลจากภาวะเสี่ยงจากโรคภัยไข้เจ็บที่ส่งผลกระทบต่อสุขภาพร่างกายและจิตใจเฝ้าระวังทางด้านสุขภาพอนามัยทั้งส่วนบุคคล ส่งเสริมให้เกิดความเข้มแข็งทางสุขภาวะแก่ครอบครัวและชุมชน

**ประเด็นคำถาม**

1. ฉันสามารถจัดการอารมณ์ของตัวเองได้เมื่อเกิดความเครียดหรือความวิตกกังวล
2. ฉันสามรถเลือกวิธีการที่จะทำให้มีชีวิตที่มีความสุขได้
3. ฉันมีความรู้ในการดูแลตนเองให้มีสุขภาพที่ดี
4. ฉันเลือกรูปแบบการออกกำลังกายที่เหมาะสมต่อการใช้ชีวิต

**ด้านที่ 5 ทักษะการเชื่อมโยงสู่สากล • Internationalization Literacy**

**นิยาม:** การพัฒนานิสิตให้มีทักษะและคุณภาพที่สอดคล้องกับความต้องการของประเทศหรือพื้นที่ มีความรู้ความสามารถในการดำรงชีวิตอยู่ในโลกที่เชื่อมโยงถึงกัน ในด้านความสัมพันธ์ระหว่างผู้คน วัฒนธรรม สถาบันและระบบกระแสโลกาภิวัตน์

มุ่งเน้นพัฒนานิสิตให้เป็นพลเมืองของโลก (Global Citizen and Global Talent) คือ รู้จัก หน้าที่ และความรับผิดชอบในฐานะสมาชิกหนึ่งของโลกที่จะทำให้สังคมมีความสงบสุขและเข้มแข็ง

**ประเด็นคำถาม**

1. ฉันมีความรู้และมีความเข้าใจความหลากหลายทางวัฒนธรรมของสังคมต่างๆ
2. ฉันสามารถเผยแพร่หรือบอกเล่าเรื่องราวความหลากหลายทางวัฒนธรรมให้ผู้อื่นรับฟังได้
3. ฉันเข้าใจบทบาทหน้าที่ และความรับผิดชอบของการเป็นพลเมือง
4. ฉันมีความรู้เกี่ยวกับแนวทางการปรับตัวให้เข้ากับวัฒนธรรมที่มีความหลากหลายได้

**ด้านที่ 6 ทักษะวิทยาศาสตร์ สิ่งแวดล้อม และสังคม • Science, Environmental and Social Literacy**

**นิยาม:** การพัฒนานิสิตให้มีจิตสำนึกที่จะให้ความร่วมมือและปฏิบัติตนในการดูแลทรัพยากรธรรมชาติและสิ่งแวดล้อมให้อยู่ในสภาพที่ดี เหมาะสมต่อการดำรงชีวิตของชุมชนและสังคม มีความรู้ความเข้าใจพื้นฐานเกี่ยวกับสิ่งแวดล้อม สภาวการณ์และเงื่อนไขที่มีผลกระทบต่อสิ่งแวดล้อม

ผลกระทบของสังคมต่อธรรมชาติของโลกสามารถตรวจสอบและวิเคราะห์ประเด็นปัญหาด้านสิ่งแวดล้อมและกำหนดวิธีการป้องกันแก้ไข รวมทั้งการอนุรักษ์รักษาสภาพแวดล้อมที่เหมาะสมและมีประสิทธิภาพ ดำเนินบทบาททั้งส่วนบุคคลและบทบาทในฐานะเป็นส่วนหนึ่งของสังคมในประเด็นเกี่ยวกับสิ่งแวดล้อม

**ประเด็นคำถาม**

1. ฉันเข้าใจและสามารถปรับตัวต่อการเปลี่ยนแปลงของสิ่งแวดล้อมได้
2. ฉันเข้าใจและสามารถปรับตัวต่อการเปลี่ยนแปลงที่เกิดขึ้นในสังคมได้
3. ฉันตระหนักว่าต้องเป็นส่วนหนึ่งของการช่วยดูแล รักษา แก้ปัญหา และอนุรักษ์ทรัพยากรธรรมชาติ
4. ฉันมีความเข้าใจและรับรู้เกี่ยวกับ SDGs ทั้ง 17 ด้าน

**ด้านที่ 7 จิตสาธารณะ • Public Mind**

 **นิยาม:** การส่งเสริมคุณลักษณะทางจิตใจของบุคคลให้มีความพร้อม ความปรารถนาที่จะช่วย แก้ปัญหา อุทิศตนเพื่อประโยชน์ส่วนรวม การแสดงออกถึงการมีส่วนร่วมในกิจกรรมหรือสถานการณ์ที่ก่อให้เกิดประโยชน์แก่ผู้อื่น ชุมชน และสังคม ด้วยความเต็มใจ กระตือรือร้น โดยไม่หวังผลตอบแทน เป็นผู้ให้และช่วยเหลือผู้อื่น แบ่งปันความสุขส่วนตนเพื่อทําประโยชน์แก่ส่วนรวม อาสาช่วยเหลือสังคม สิ่งแวดล้อม เป็นต้น

**ประเด็นคำถาม**

1. ฉันตระหนักว่าต้องเป็นส่วนหนึ่งในการร่วมทำประโยชน์ต่อบุคคลหรือองค์กรต่าง ๆ ในสังคม
2. ฉันสามารถแบ่งเวลาว่างส่วนหนึ่งไปทำประโยชน์ หรือแก้ไขปัญหาของสังคม

**ด้านที่ 8 ทักษะการปรับตัว  • Adaptability (ทักษะจำเป็นของนิสิตคณะวิทยาศาสตร์)**

 **นิยาม:** การส่งเสริมให้นิสิตสามารถทำงานร่วมกับผู้อื่นได้อย่างมีประสิทธิภาพ สามารถปรับตัวได้อย่างรวดเร็วกับสถานการณ์ต่างๆ มีความพร้อมในการเรียนรู้ในสิ่งใหม่ แสวงหาความรู้เพื่อพัฒนาตนเองและการทำงาน และมีความสามารถในการแก้ไขปัญหาที่เกิดขึ้น และความสามารถในการบริหารจัดการอารมณ์

**ประเด็นคำถาม**

1. ฉันสามารถทำงานร่วมกับผู้อื่นที่ไม่รู้จักได้เป็นอย่างดี
2. หากเจอสิ่งที่สงสัยฉันจะต้องหาคำตอบ และแสวงหาความรู้ให้กระจ่างเสมอ
3. ฉันสามารถปรับตัวได้อย่างรวดเร็วกับสถานการณ์ไม่คาดฝันที่พบเจอในแต่ละวัน หรือในแต่ละช่วงเหตุการณ์ของชีวิตได้
4. ฉันพร้อมที่จะเรียนรู้สิ่งใหม่ๆ ในชีวิตได้เสมอและตลอดเวลา
5. ฉันสามารถแก้ไขปัญหาต่างๆ ได้อย่างมีประสิทธิภาพ